cyanic-selkie/wikianc huggingface dataset:
کارڵ شپیدزوێگ
ژیاننامە
کارڵ لە گێرمێرینگ، لە نزیکی میونشن، باڤاریا لەدایکبوو. باوکی بازرگانێکی دەوڵەمەند بوو و کارڵی وەکوو دەرمانسازێک ڕاھێنابوو. لە حاڵێکدا کە تازە لەو نەخۆشییەی کە تووشی ببوو، چاک دەبوویەوە، دەستی بە وێنەکێشانەوە کرد. کارڵ لە سەرەتادا وێنەکێشانەوەی بە کۆپیکردن و ڕوونووسکردنی کارەکانی مامۆستایانی فلاندیش دەست پێ کرد. یەکەم کاری لە گۆڤاری سەتیەریک بڵاو بوویەوە. پاش وەرگرتنی میراتێک لە ١٨٣٣ ئەو توانایەی بەدەست ھێنا کە خۆی بۆ تابلۆکێشانەوە تەرخان بکات.
سەرچاوەکان
پۆل:لەدایکبووانی ١٨٠٨ پۆل:مردووانی ١٨٨٥ پۆل:وێنەکێشە ئەڵمانییەکانی سەدەی ١٩یەم پۆل:وێنەکێشە کوڕەکانی سەدەی ١٩یەم
بەڕازیل لە ئۆڵۆمپیادی ھاوینەی ١٩٥٦
سەرچاوەکان
١٩٥٦ پۆل:نەتەوەکان لە ئۆڵۆمپیادی ھاوینەی ١٩٥٦
پەناھکەندی
پەناھکەندی گوندێکە، کەوتووەتە گوندستانی زەنگەبار، ناوچەی ناوەندی شارستانی پۆلدەشت، شارستانی پۆلدەشت، پارێزگای ئازەربایجانی ڕۆژاوا، ڕۆژھەڵاتی کوردستان.
جوگرافیا
پەناھکەندی لە باکوور ھاوسنوورە لەگەڵ گوندی قشڵامیش و لە باشوور لەگەڵ گوندی ئۆروج محەمەدکەندی و لە ڕۆژھەڵات لەگەڵ گوندی قارقولوقی سەروو لە ڕۆژاوا لەگەڵ گوندی تەپەباشی پۆرناک.
پەراوێزەکان
پۆل:شارستانی پۆلدەشت پۆلدەشت پۆلدەشت پۆل:گوندەکانی شارستانی پۆلدەشت پۆل:گوندەکانی ڕۆژھەڵاتی کوردستان
شرکەت بە بەرپرسیارێتیی سنووردار
شرکەتی سنوورداری تایبەت (ئینگلیزی: private limited company) یان شرکەت بە بەرپرسیارێتیی سنووردار (ئینگلیزیی ئەمریکی: Limited liability company) جۆرە دامەزراوەیەکی بازرگانییە بە خاوەندارێتیی تایبەت کە لە زۆر بواری دادمەندیدا بە جیا لە خاوەندارێتیی گشتی بەکار تێ، بە ھەندێ جیاوازییەوە لە وڵاتێک بۆ وڵاتێکی تر. نموونەکانی LLC لە ویلایەتە یەکگرتووەکاندا و GmbH لە ئەڵمانیادا.
تورکیا
کەمینەی سەرمایە دەبێ ١٠،٠٠٠ لیرەی تورکی بێت، کەواتە سەرمایە دەتوانێ کەمینەی سەرمایەی گشتی شرکەت بێ. ژمارەی بەشداران کە دای دەمەزرێنن (کەسانی ئاسایی یان کەسانی یاسایی) دەتوانێ لانی کەم یەک کەس و زۆرینەی پەنجا کەس بن. گشت یان ھەندێک لە بەشداران دەتوانن ھاونیشتمانی بیانی بن. ھاوواتای شرکەتی سنوورداری تایبەت (ئینگلیزی ئەمریکی: LLC) لە تورکیدا بەکورتی دەبێتە Ltd. Şti کە یانی Limited Şirket.
سوکجۆنگی جۆسۆن
سوکجۆنگی جۆسۆن (لەدایکبووی ٧ی تشرینی یەکەمی ١٦٦١ تا ١٢ تەممووزی ١٧٢٠) ١٩مین پاشای جۆسۆن بوو. سەردەمی فەرمانڕەوایەتییەکەی لە ١٦٧٤ تا ١٧٢٠ بوو. لە یاسادا شارەزا بوو. بەھۆیەوە چەندین گۆڕانکاری لە بەڕێوەبردنی ولاتدا کرد لە سەردەمی خۆیدا.
بەستەرە دەرەکییەکان
پۆل:مردووانی ١٧٢٠ پۆل:لەدایکبووانی ١٦٦١ پۆل:فەرمانڕەوا کۆرییەکانی سەدەی ١٧یەم پۆل:فەرمانڕەوا کۆرییەکانی سەدەی ١٨یەم
خەڵاتی ھونەری بایکسانگ بۆ بەناوبانگترین خانمەکتەر
خەڵاتی ھونەری بێکسانگ بۆ بەناوبانگترین خانمەکتەر (بە کۆری: 백상예술대상 인기상; خوێندنەوە: بێکسانگ یێسول دایسانگ ئین گی سانگ) خەڵاتێکی ھونەرییە کە ساڵانە لە خەڵاتی ھونەری بێکسانگ پێشکەش دەکرێت لەلایەن ئیلگان سپۆرتس و جەی تی بی سی پڵەسەوە ڕێکدەخرێت لە سێئول.
بەستەرە دەرەکییەکان
پۆل:دامەزراوەکانی ١٩٨٥ لە کۆریای باشوور پۆل:خەڵاتەکان کە لە ١٩٨٥ دامەزراون پۆل:خەڵاتەکانی ھونەری بایکسانگ (فیلم) پۆل:خەڵاتەکانی ھونەری بایکسانگ (تەلەڤیزیۆن) پۆل:خەڵاتەکانی تەلەڤیزیۆن بۆ باشترین خانمەکتەر پۆل:خەڵاتەکانی فیلم بۆ خانمەکتەرانی ڕۆلی سەرەکی
کرمی کتێب (تابلۆ)
وێنۆک|چەپ|200px کرمی کتێب ، ناوی تابلۆیەکی نیگارکێش و شاعیری ئاڵمانی، کارڵ شپیدزوێگ و نموونەیەکە لەسەر شێوازی بزووتنەوەی بیدێرمایێر. تابلۆکە وێنەی پیاوێکی بەتەمەن نیشان دەدات، کە لەسەر پەیژەی کتێبخانەیەک وەستاوە و خەریکی خوێندنەوەی کتێبێکە، کتێبێکی تری بە ھانیشکییەوە گرتووە و کتێبێک لە دەستەکەی تریدایە و کتێبێکیش لەنێو قاچەکانیدایە.
کورتەمێژوو
شپیدزوێگ، سێ نوسخەی لەم تابڵۆیە کێشایەوە. یەکەمیان بەناوی کتێبدار لە دەوروبەری ساڵی ١٨٥٠ زایینی کێشایەوە و لە ساڵی ١٨٥٢ لە شاری ڤیێنا بە ئیگناز کوراندای فرۆشت کە ئێستاکە لە مۆزەخانەی جۆرج شافێر نیشان دەدرێت. نوسخەیەکی تری ساڵێک دواتر کێشایەوە و ئێستاکە لە کتێبخانەی ناوەندیی ویسکۆنسین پارێزراوە و نوسخەی سێھەمی ساڵی ١٨٨٤ کێشایەوە.
خێوەتە، بازیان
خێوەتە گوندێکە، کەوتووەتە ناحیەی بازیان، قەزای سلێمانی، پارێزگای سلێمانی، باشووری کوردستان.
جوگرافیا
خێوەتە لە باکوور ھاوسنوورە لەگەڵ گوندی مەحمودێ و لە باشوور لەگەڵ گوندی دەربەندەسوتاو و لە ڕۆژھەڵات لەگەڵ گوندی لەتیف ئاوا و لە ڕۆژاوا لەگەڵ گوندی شێخ مەند.
سەردەمی دێرین
ئەورووپای کۆن یان ئەورووپای کلاسیک زاراوەیەکە بۆ ماوەی درێژخایەنی مێژوو لە ناوچەی دەریای ناوەڕاست بەکاردێت، لەنێویاندا شارستانییەتەکانی یۆنانی کۆن و ڕۆمی کۆن کە پێی دەوترێت جیھانی یۆنانی-ڕۆمانی. ئەم قۆناغە مێژوویییە سەردەمی گەشەسەندنی کۆمەڵگا یۆنانی و ڕۆمانییەکانە و کاریگەرییان لەسەر ئەورووپا و باکووری ئەفریقا و ڕۆژھەڵاتی ناوەڕاستە.
پۆرتۆ ڕیکۆ لە ئۆڵۆمپیادی ھاوینەی ١٩٧٢
پۆرتۆ ڕیکۆ نەتەوەیەکی بەشداربووی ئۆڵۆمپیادی ھاوینەی ١٩٧٢ بوو کە لە ٢٦ی ئاب تا ١٠ی ئەیلوولی ١٩٧٢ لە میونشن لە ئەڵمانیای ڕۆژاوا بەڕێوە چوو.
سەردەمی دێرین
سەرەتای ئەم قۆناغە بەزۆری بە ھاوکات دادەنرێت لەگەڵ یەکەم شیعرە داستانە تۆمارکراوەکانی ھۆمەر (سەدەی ٨–٧ی پێش زایین). ئەم سەردەمە گەشەی ئیمپراتۆرییەتی ڕۆمانی و سەرھەڵدانی ئایینی مەسیحی و دابەزینی ئیمپراتۆرییەتی ڕۆمانی لەخۆدەگرێت و تا کۆتایی سەردەمی کۆن (سەدەی ٤ تا حەوتەم) بەردەوام دەبێت و لەگەڵ سەرەتای سەردەمی تاریکی (سەدەی حەوتەم تا ١١) کۆتایی دێت).
خێوەتە، بازیان
سەرچاوەکان
پۆل:گوندەکانی سلێمانی پۆل:شوێنە ئاوەدانەکانی پارێزگای سلێمانی پۆل:گوندەکانی باشووری کوردستان
پۆرتۆ ڕیکۆ لە ئۆڵۆمپیادی ھاوینەی ١٩٧٢
سەرچاوەکان
١٩٧٢ پۆل:نەتەوەکان لە ئۆڵۆمپیادی ھاوینەی ١٩٧٢
سەردەمی دێرین
سەرچاوەکان
پۆل:سەردەمە مێژووییەکان پۆل:دەریای ناوین پۆل:مێژووی دەریای ناوین پۆل:مێژووی ئەورووپا بەپێی دەوران
وێنەکێشان بە وشەکان
وێنەکێشان بە وشەکان کۆمەڵە ھۆنراوەیەکە لە بەرھەمەکانی ھۆنەری عەرەبی سووری نزار قەبانی کە لە ساڵی ١٩٦٦ لەلایەن بڵاوکراوەکانی نزار قەبانی لە بەیرووت لە لوبنان چاپکراوە.
تیانانمێن
تیانانمێن (天安门), مۆنۆمێنتێکە لە پەکین، چین. وەک ھێماییەک بۆ نیشاندانی ھێمای نەتەوەیی چین ناسراوە. لە سەردەمی ئیمپراتۆریەتیی مینگ لە ١٤٢٠ بنیادنراوە.
بەستەرە دەرەکییەکان
پۆل:ھێما نەتەوەیییەکان بەپێی نەتەوە پۆل:دامەزراوەکانی ١٤٢٠ پۆل:ھێما نەتەوەیییەکانی چین
تیرەئەنازە
تیرەئەنازە گوندێکە، کەوتووەتە گوندەواری زەردەڵان، ناوچەی جەزمان، شارستانی ھلێران، پارێزگای ئیلام، ڕۆژھەڵاتی کوردستان لە ئێران. .
سەرچاوەکان
پۆل:شارستانی ھلێران ھلێران ھلێران پۆل:گوندەکانی شارستانی ھلێران پۆل:گوندەکانی ڕۆژھەڵاتی کوردستان
بەرواری
بەرواری یان بەرواری باڵا ناوچەیەکە کەوتۆتە باکوری پاڕێزگای دھۆک لە باشووری کوردستان و پاێزگای ھەکاری لە باکووری کوردستان (بەرواری باڵا). خۆی پێشتر ھەمووی سەر بە پاڕێزگای ھەکاری بوو دوای کێشانی سنوری تورکیا و عێراق بوو بە دووبەش بەرواری باڵا و بەرواری خواڕوو لەپاڵ کورد ئاشووریەکانیش لەم ناوچەیە نیشتەجێن.
ئەورووپای ناوەند و ڕۆژھەڵات
ئەورووپای ناوەند و ڕۆژھەڵات زاراوەیەکە بۆ ئاماژەدان بە وڵاتانی ئەورووپای ناوەند و ڕۆژھەڵات بەکاردێت، بەزۆری ئاماژەیە بۆ ڕژێمە کۆمۆنیستەکانی پێشوو لە ئەورووپا.
بەرواری
مێژوو
ناوچەیەکی شاخاویە لەپاڕێزگای دھۆک پێشتر بەشێک بوو لە میزۆپۆتامیا، لە ١٢٥٨شاڵاوێکی کۆچکردنی ئاشووریەکانی بەخۆوە بینی دوای کەوتنی بەغدا و داگیرکردنی لەلایەن مەغۆلەکانەوە.
ئەورووپای ناوەند و ڕۆژھەڵات
سەرچاوەکان
پۆل:ھەرێمەکانی ئەورووپا پۆل:ئەورووپای ناوەندی پۆل:ئەورووپای ڕۆژھەڵات پۆل:ئەورووپا
بەرواری
مێژوو
دوای ھاتنی عوسمانیەکان کریستیانەکانی ناوچەکە تووشی ڕاوەدوونان و ئاوارەیی بوونەوە بەرەو دەشتی نەینەوا و زەوی و زارەکانیان بۆ میرە کوردەکان گەڕاندەوە. لەسەدەی نۆزدەھەم میر محەممەد پاشا (پاشای کۆرە) میری سۆران، توانی ناوچەکە بخاتە ژێڕ ڕکێفی خۆیەوە و زەوی و زارەکان بدات بە یەزیدیەکان، بەڵام دواتر عوسمانیەکان بۆ ناشیرکردنی شکۆی پاشای کۆرە دەستیان بە ڕاوە دوونانی یەزیدیەکان کرد و ھەزارانیان لێ کوشتن، پاشان ھانی یەزیدیەکانیان دا کە دژی پاشای کۆرە بوەستنەوە بەمەبەستی تۆڵەکردنەوەیان دواتر ھەمان سیاسەتیان لەگەڵ خێلە کوردیەکانی تردا کرد تاوەکو بووە ھۆی لاوازی و لەناوبردنی میرنشینی سۆران.
لەکاتی جەنگی جیھانی یەکەم ھەردوو پاشماوەی دەولەتی عوسمانی و سەفەوی ڕێککەوتن بە ڕاگواستنی دانیشتوانی ناوچە سنووریەکان بەرەو سنوورە دوورەکانی ئێران ھەربۆیە کوردەکانی چیای کورمانجانیان گواستەوە بۆ باکووری خۆڕھەڵاتی ئێران و ئاشووریەکانیشیان گواستەوە بۆ ورمێ بەسەرۆکایەتی پەتریک مار شیمۆنی نۆزدەھەمی بنیامیین. بەڵام ھەوڵەکانی دواتر سەرکەوتوو بوون بۆ دووبارە گەڕاندنەوەیان بەرەو ناوچەی بەرواری کە تاوەکوو ئێستا لەوێ دەژیین.
لەپاڵ ئاشووریەکان جولەکەکانیش لەناوچەکە دەژییان بەڵام لە ساڵی ١٩٤٧ دوای درووستبوونەوەی دەوڵەتی ئیسرائیل ھەموویان گەڕانەوە ئیسرائیل. بەھۆی بەشداری دانیشتوانەکەی لە شۆرشە یەک لەدوای یەکەکانی کوردستان ناوچەکە ڕووبەڕووی کارەساتی ئەنفال بویەوە لە ھەشتاکان کە بەشێکی زۆریان ڕاگوێزران و ھەندێکیشیان گەڕانەوە
بەرواری خواڕوو (ژێری)
ناوچەی بەرواری خواڕوو لەناو سنووری کوردستانی باشوور ھەڵکەوتووە کە ئەمانەن:
دراگۆن بۆڵ زێد کای
دراگۆن بۆڵ زێد کای (کای واتە نوێکراوە) بریتییە لە زنجیرە ئەنیمێیەکی وەرگیراو لە زنجیرە مانگای دراگۆن بۆڵ کە سەدەکەی بە سەدەی زێڕینی کۆمپانیای شۆنن جەمپ ناونرا. و هەروەها ئەم زنجیرەیە لە دروستکردنی ئاکیرا توریامایە.
شتێک لەسەر ئەنیمێکە
ئەم زنجیرەیە وەک نوێکردنەوەیەکە بۆ زنجیرە ئەنیمێی دراگۆن بۆڵ زێد کە تا ئێستا سەرکەوتنێکی گەورەی بەدەستهێناوە و هەروەها گرتە و ئەڵقە فیلەرەکان دەسڕێتەوە و کوالێتەکەی بۆ HD واتە کوالێتی بەرز بەرز دەکرێتەوە. وە هەروەها ئەم جارە زیاتر دەچێتەوە سەر مانگاکە. ئەنیمێکە بۆ یەکەم جار لە ٥ی نیسان پەخشکرا، کە هەروەها ڕۆژی لەدایکبوونی ئاکیرا توریامایە. هەروەها ئەنیمێکە لە ۲۹۱ ئەڵقەوە بۆ ۱٥۹ ئەڵقە کەمکرایەوە، و ئەیمێکە لە دوو وەرز پێکهاتووە، یەکەم ۹٨ ئەڵقەیە و دووەم ٦۱ ئەڵقەیە.
هەروەها ٥٤ ئەڵقە لە زنجیرەکە بە دۆبلاژکراوی لەسەر کەناڵی سپەیستوون (کەناڵێکی عەرەبی بەناوبانگی ڕۆژهەڵاتی ناوەڕاستە) بە بۆنەی تێپەڕ بوونی ۱٥ ساڵ بەسەر کردنەوەی کەناڵەکەدا پەخشکرا.
سەرچاوەکان
پۆل:دراگۆن بۆڵ پۆل:پێڕستی ئەڵقەکانی دراگۆن بۆڵ پۆل:تۆوێی ئەنیمەیشن پۆل:ئەنیمێ و مانگای جووڵە پۆل:ئەنیمێ و مانگای سەرکێشی
ئۆلێگ سۆکۆڤ
ئۆلێگ یوریڤیچ سۆکۆڤ (بە ڕووسی: Олег Юрьевич Цоков) جەنەراڵ بووە لە ھێزی زەمینی ڕووسیا کە وەک جێگری فەرماندەی ناوچەی سەربازی باشوور کاری کردووە. لە ساڵی ٢٣ی ئەیلوولی ١٩٧١ لەدایک بووە و لە ١١ی ٦ی ساڵی ٢٠٢٣ لە کاتی دژە ھێرشی ئوکراینا لە دژی لەشکرکێشی ڕووسیا بۆ سەر ئوکراینا کوژرا.
ژیاننامە
ئۆلێگ یوریڤیچ سۆکۆڤ لە ٢٣ی ئەیلوولی ١٩٧١ لەدایک بووە، باوکی ئەفسەر و دایکی مامۆستایە. لە بنکە سەربازییەکان گەورە بووە و لە یازدە قوتابخانەی جیاوازدا خوێندوویەتی، لەنێویاندا لە چۆیبالسان و سێمیپالاتینسک، پێش ئەوەی بڕوانامەی خوێندنی ناوەندی وەربگرێت.
سۆکۆڤ ھاوشێوەی باوکی، پیشەی سەربازی ھەڵبژارد و لە قوتابخانەی فەرماندەیی باڵای چەکی تێکەڵاوی تاشکەند وەرگیرا. لە ساڵی ١٩٩٤ دەرچووە و لە لیوای ٧٤ی تفەنگی پاسەوانی جیا لە یورگە لە ناوچەی سەربازی سیبیریا وەک فەرماندە دامەزراوە.
سۆکۆڤ لەگەڵ لیواکەدا بۆ جەنگی یەکەمی چیچان جێگیرکرا، بەشداری لە ھێرشکردنە سەر دامەزراوەی نەوتی گرۆزنی کرد لە کاتی شەڕی گرۆزنی لە مانگی یەکی ساڵی ١٩٩٥. دوای کۆتایی ھاتنی شەڕەکە، یەکەکەی تسۆکۆڤ ڕەوانەی سیبیریا کرایەوە، بەڵام بۆ ماوەی چوار مانگ وەک فەرماندە ڕەوانەی چیچان کرایەوە.
سۆکۆڤ لەگەڵ لیوای ٧٤ بەرزکرانەوە بۆ جێگری فەرماندەی کەتیبەکە پێش ئەوەی لە ئەکادیمیای سەربازی فرونزە وەربگیرێت. سۆکۆڤ کە لە ساڵی ٢٠٠٠ دەرچوو، گەڕایەوە بۆ لیواکەی، و لەو ساڵەدا لە جەنگی دووەمی چیچاندا وەک فەرماندەی گرووپێکی تاکتیکی، شەڕی کردوە. تا ساڵی ٢٠٠٤ وەک فەرماندەی کەتیبەی مایەوە و پلەی بەرزکرایەوە بۆ لیوای عەقید.
سۆکۆڤ لە ساڵی ٢٠٠٤ پلەی بەرزکرایەوە بۆ عەقید و جێگری فەرماندەی لیوا، کە تەمەنی تاڕادەیەک گەنج بوو کە ٣٢ ساڵ بوو. لە تشرینی دووەمی ساڵی ٢٠١٠، لیژنەی لێکۆڵینەوەی ڕووسیا، سۆکۆڤی تۆمەتبار کرد بە ئەنجامدانی ساختەکاری و خراپ بەکارھێنانی دەسەڵات لە ماوەی فەرماندەیی فەوجی ٢٢٨.
دۆسیەکە پەیوەندییەکی بە گرێبەستێکەوە ھەبوو کە تێیدا بە شێوەیەکی نایاسایی بەڵێنی پێشوەختە لە یازدە سەربازی وەرگرتبوو لە بەرامبەر واژووکردنی گرێبەستی خزمەتگوزاریدا، دواتر ٨٠ ھەزار ڕوبڵی لە پاداشتی واژووکردنی گرێبەستەکە بە گەندەڵی وەرگرتبوو. ئەم کەیسە کاریگەری لەسەر ژیانی پیشەیی نەبوو و لە ساڵی ٢٠١١ سۆکۆڤ گواسترایەوە بۆ ئەوەی وەک سەرۆکی ئەرکان و جێگری فەرماندە لە مایکۆپ. لە ساڵی ٢٠١٤ تا ٢٠١٥ فەرماندەیی لیوای ٨١٠ی پیادەی دەریایی بووە. لە ١٢ی کانوونی دووەمی ٢٠١٦ پلەی بەرزکراوەتەوە بۆ جەنەڕاڵ.
لە ساڵی ٢٠١٨ تا ٢٠١٩ جێگری فەرماندەی سوپای ٤٩ی چەکی یەکگرتوو بووە. سۆکۆڤ لە تاقیکردنەوەکانی ئەکادیمیای سەربازی ئەرکانی گشتی دەرچووە، لە مانگی ئەیلوولی ٢٠١٩ ھاتە ناو ئەکادیمیاکە. دوای ئەوەی لە مانگی حوزەیرانی ٢٠٢١دا لە بەشی ئاسایشی نیشتمانی و بەرگری دەوڵەتی دەرچوو، سۆکۆڤ وەک سەرۆکی ئەرکانی سوپای چەکی تێکەڵاوی پاسەوانی دووەم دەستنیشانکرا.
لە ئەیلوولی ٢٠٢٢ ئۆلیکسی ئارێستۆڤیچ وتەبێژی سەرۆکایەتی ئوکراینا ڕای گەیاند کە سۆکۆڤ لە کاتی فەرماندەیی فیرقەی تفەنگی ماتۆڕی پاسەوانی ١٤٤ بریندار بووە. دواتر کەناڵێکی تێلەگرامی ڕووسی برینداربوونی پشتڕاستکردەوە. دواتر سۆکۆڤ پلەی بەرزکرایەوە بۆ جێگری فەرماندەی ناوچەی سەربازی باشوور، و لە ١٧ی شوباتی ٢٠٢٣ پلەی لیوای گشتی وەرگرت.
لە ١١ی تەممووزدا لە ھێرشێکدا لە شاری بێردیانسک، لە میانی ھێرشی دژە ھێرشی ئوکراینا لە ساڵی ٢٠٢٣ کوژرا. مردنی سۆکۆڤ لەلایەن کەناڵی تەلەگرامی ڕووسی milblogger پشتڕاستکرایەوە، بەمەش تا مانگی تەممووزی ٢٠٢٣ بوو بە پلە بەرزترین ئەفسەری ڕووسی کە لە ئوکراینا کوژراوە.
خەڵاتەکان
تسۆکۆڤ ئەم خەڵاتانەی خوارەوەی وەرگرتوە.
بێن ١٠: ھێزی بیانی
وێنۆک|بێن ١٠: هێزی بیانی بێن ١٠: ئەلێن فۆرس (بە ئینگلیزی: Ben 10: Alien Force) زنجیرەیەکی ئاکشن و ئەنیمەیشی ئەمریکییە، نوسینەکەی لەلایەن تیمی مان ئۆف ئەکشن دروستکراوە، ھەروەھا لەلایەن کۆمپانیای کارتۆن نیتوۆرک ستۆدیۆ بەرھەمھێنرا. لە ١٨ی نیسانی ٢٠٠٨ نیشاندرا، بە درێژی ٢٦ی ئایاری ٢٠١٠ بەردەوام بوو، لەگەڵ تەواوی سێ وەرز و ٤٦ ئەڵقە.
زنجیرەکە بۆ یەکەمینجار لە ڕۆژی لە ١٨ی نیسانی ٢٠٠٨، لەسەر کەناڵی ″کارتۆن نیتۆرک″ لە ئەمریکا، دواتر لەسەر ″تێلیتوون″ لەکەنەدا لە ٦ی ئەیلوولی ٢٠٠٨ پەخشکرا. لە ٢٦ی ئایاری ٢٠١٠ کۆتایی ھات. زنجیرەکە لە بنەڕەتدا لەژێر ناونیشانی «بێن ١٠: پاڵەوانی نەوە» بەرھەمھێندرا. زنجیرەکە بۆ ٣ وەرز و ٤٦ ئەڵقە درێژەی کێشا، کۆتای ئەڵقەی لە ٢٦ی ئایاری ٢٠١٠ پەخشکرا.
ئەم زنجیرەیە بۆ چوار خەڵاتی ئێمی پاڵێورا لە پۆلینی میکسی دەنگ و ئەنیمەشین-ئاکشن.
چیرۆک
پێنج ساڵ دوای کۆتای زنجیرە ڕەسەنەکە، بێن بووەتە کەسێکی ھەرزەکار، جارێکی دیکە بە ″ئۆمیترێکس″ زەوی دەپارێزێت لە شەڕەنگێز و چالاکییەکانی بوونەوەرە ئاسمانییەکان. ئەو ″ئۆمیترێکسە″ خۆی کاتژمێرێکی دەستی نائاسایییە، بێن دەتوانێت بەھۆی ئەوەوە شێوە و توانای خۆی بگۆڕێت بۆ بوونەوری جیاواز.
بابەتەکان
دوای پێنج ساڵ لە زنجیرە ڕەسەنەکە، زنجیرەی دووەم دەرچوو، کەزۆر جیاوازە لەگەڵ زنجیرەی یەکەم. بێن بووەتە کەسێکی پێگەیشتوو، پلان و وردەکارییەکان زیاتر ئاڵۆز دەبن، زۆر کەمتر کۆمیدیای تێدایە، لۆگۆی ڕەسەنەکە گۆڕدراوە، ئەم گۆڕانکاری و تێکەڵکردنە کاردانەوەی لەلایەن ھەوادارن وەرگرت. لە زنجیرە نوێیەکەدا شێوەی ئۆمیترێکس دەگۆڕدرێت، بەشێوەیەک زیاتر سەوز دەردەکەوێت، بچووکتر و تۆخترە، ناوەکەی وەک کاتژمێرێکی شوشەی وایە لەگەڵ گۆڕینی بوونەوەرەکان زیاتر دەدرەوشێتەوە، وێنەی بوونەوەرەکان پیشان دەدرێت بەشێوەی 3D، ھەروەھا «ئازموث» دەردەکەوێتەوە، ئەوکەسەی ئۆمیترێکسی داھێنا.
بەستەرە دەرەکییەکان
پۆل:بەرنامە تەلەڤیزیۆنییەکان بە زمانی ئینگلیزی پۆل:زنجیرەیەکی ئەنیمەیشنی ئەمریکی ساڵی ٢٠٠٠ پۆل:زنجیرەیەکی ئەنیمەیشنی دەربارەی هەرزەکاران پۆل:فیلمەکانی بێن ١٠ پۆل:زنجیرە تەلەڤیزیۆنییە خەیاڵییە زانستییە ئەمریکییەکانی دەیەی ٢٠٠٠ پۆل:زنجیرە تەلەڤیزیۆنییە ئەکشنییە ئەنیمەیشنییە منداڵانە ئەمریکییەکان پۆل:زنجیرە تەلەڤیزیۆنییە سەرکێشییە ئەنیمەیشنییە منداڵانە ئەمریکییەکان پۆل:زنجیرە تەلەڤیزیۆنییە خەیاڵییە زانستییە ئەنیمەیشنییە منداڵانە ئەمریکییەکان پۆل:زنجیرە تەلەڤیزیۆنییە سووپەرھیرۆ ئەنیمەیشنییە منداڵانە ئەمریکییەکان پۆل:زنجیرە تەلەڤیزیۆنییە پاشکۆیە ئەمریکییەکان پۆل:زنجیرە تەلەڤیزیۆنییە ئەنیمەیشنەکانی ڕۆژاوا کە کاریگەری ئەنیمێیان لەسەرە پۆل:زنجیرە تەلەڤیزیۆنییەکانی بێن تێن پۆل:سووپەرھیرۆکانی ستۆدیۆکانی کارتۆن نێتۆرک پۆل:زنجیرە تەلەڤیزیۆنییەکان دەربارەی گۆڕینی شێوە پۆل:زنجیرە تەلەڤیزیۆنییەکان لەلایەن ستۆدیۆکانی کارتۆن نێتوۆرک پۆل:تونامی
پێترا
پێترا یان بەترا  شوێنەواری شارێکی مێژوویییە لە پارێزگای مەعان لە باشووری شانشینی ئوردونی ھاشیمی ھەڵکەوتووە. بەھۆی تەلارە داتاشراوەکانی لە شاخ و گاشەبەردەکانی لەگەڵ کەناڵە ئاوەڕۆیە دێرینەکانی ناوبانگی دەرکردووە. لەکۆندا پێیان دەگوت «پەمەیی» یان بە «شارە پەمەیییەکە» بانگیان دەکرد، کە ئەمەش بەھۆی ڕەنگی تاوێرەکانییەوە بوو.
پاشماوەی شارەکە بۆ شوێنەوارناسان بەدرێژاییی ماوەی دەسەڵاتی عوسمانییەکان بە شاردراوەیی مابوویەوە، تاوەکو لە ساڵی ١٨١٢، خۆرھەڵاتناسێکی سویسری بەناوی یوھان لۆدفیگ بێرکھارت ھات و دۆزییەوە. لە ساڵی ١٩٨٥، شوێنەواری شارەکە خرایە سەر میراتی جیھانی لە ڕێزبەندی شوێنەوارە مێژوویییەکانی ڕێکخراوەی یونێسکۆ. ھەروەھا لە ساڵی ٢٠٠٧، وەک یەکێک لە حەوت سەرسورھێنەرەکەی جیھان ھەڵبژێردرا.
جوگرافیا
تایبەتمەندیی پێترا لەوەدایە کە شارێکی تەواو ھەڵکۆڵدراوە لە گاشەبەردی لمین و ڕەنگی بەرد و خاکەکەی پەمەیییەکی جوانە ھەر بۆیە ناویان ناوە «شارە پەمەیییەکە». گەشتیاران دەتوانن بەھۆی ترومبێل تا کەناری شارەکە بڕۆن؛ و لەوێوە خزمەتگوزاریی جۆربەجۆر بۆ چوونە ناو تاشەبەردە داتاشراوەکان لە دەروازەی شارەکە فەراھەم کراوە. تاشە بەردەکان وەک درزێکی گەورە لێک جیا بوونەتەوە کە پێی دەڵێن «سیق».
زەویناسی
ڕاست|وێنۆک|180x180پیکسڵ|تاشە بەردی پەمەیی کە پێترای لێ دروستکراوە. لە گرنگترین دیمەنە جیۆلۆجییەکانی ناوچەکە ئەوەیە کە سەرجەم چینە مێژوویییەکانی خاک و بەردەکەی لە بارەی تەمەن و سەردەمی دروستبوونیان ڕوون و ئاشکرایە. ناوچەکە تەواو کەوتووەتە ژێر کاریگەریی کشان و ترازانی دەریای مردوو، و توێژەران تێبینییان کردووە کە بەردی گرانێتین و ھەندێکیشیان سپیباون بەتایبەت لە دۆڵی نەملە کە کەوتووەتە باکووری خۆراوای شارەکە. تەمەنی ناوچەکە بە ٦٥٠ میلیۆن ساڵ خەملێنراوە کە دەگەڕێتەوە بۆ سەردەمی کامپرییەکان.
ناوچەی پێترا بە ناوچەی بەردی فشەڵ و لماوی دانراوە کە کانزای فلدسبار لە پێکھاتەکەیدا ھەیە کە تەمەنەکەی دەگەڕێتەوە بۆ سەردەمی کامپری و ئۆردۆڤیچی، کە کاتی خۆی بەھۆی ڕووباری بارانەوە ناوچەکەی تەڕ و شێدار کردووە. ھەروەھا تێبینی تاوێری سەردەمی کریتاسی لە بەشی سەرەوەی کراوە کە لەکاتی دروستبونیدا بەھۆی چینی کالسیلۆری و جۆراسی لە تەڕبوون و شێداری دابڕاوە. ھەروەھا پێکھاتەی جیۆلۆجیی تر ھەن وەک بەردی ئیسفەنجی و ناوبۆش، کە پێکھاتە جیۆلۆجییەکەی بە ڕەنگی بلێسەدار جوانپۆش کراوە، ئەمە جگە لە ھەبوونی کانیاو و مێرگ و ئەشکەوت. بۆیە دەسەڵاتی ھەرێمەکە بە ھاوکاریی بەرێوەبەرایەتیی ناوەندی سەرچاوە سرووشتییەکانی ئوردەن، ھەڵساوە بە کردنەوەی پڕۆژەی گەشتیاریی جیۆلۆجی. ئەم ئەزموونە بە شێوەیەکی ناوازە لە شانشینەکە سەرکەوتوو بووە.
ژیانی وشکانی
ڕاست|وێنۆک|181x181پیکسڵ|دارکاژێکی فینیقی لە پێترا دار کاژی فینیقی بە شێوەیەکی بەربڵاو لە ناوچەکە تا دەچێت بۆ ناوچەی باکووری شام لە سووریا گەشەی کردووە، کە جۆرێکی میوەیییە و لە ڕەگەزی سنەوبەرەکانە.
بەڵام سەبارەت بە ئاژەڵان تەنھا حوشتر و کەر و ئەسپ و ئاسکی بیابانی لێ دەژیت، کە ئەمەش بەھۆی وشکی و گەرمیی ناوچەکەیە.
مێژوو
پشکی شێرینە لە دروستکردنی پێترا بەر نەبتییەکان دەکەوێت. بەر لە نەبتیەکان ئەدۆمیەکان لە ناوچەکە دەژیان کە گەلێکی ناڕێک و ڕێگر بوون، و بەردەوام لە دوژمنکاریی دراوسێکانیان بوون. ئەدۆمییەکان لە نێوان ساڵانی ١٢٠٠–٥٣٩ی پ. ز. لە ناوچەکە نیشتەجێبوون، بەڵام ھیچ گرنگییەکیان بە ھەڵکۆڵین و بەکارھێنانی تاشەبەردەکان نەدا، بەڵام لە دروستکردنی گۆزە و قورکاری دەستڕەنگین بوون. پیشەسازیی پەیکەرتاشی لە ئەدۆمییەکانەوە بۆ نەبتییەکان و عەرەبەکانی نیمچە دوورگەی عەرەبی گوازرایەوە. نەبتییەکان لە سەدەی شەشەمی بەر لە زایین لە ناوچەکە نیشتەجێ بوون. ئەدۆمیەکان بەشێکی زۆر و گرنگی ناوچەکەیان لەژێر دەستدا بوو کە دەروازەی یەکتربڕینی ڕێگا بازرگانییەکانی ناوچەکە بوون و باج و سەرانەیان لە کاروانچییەکان کۆدەکردەوە. ئەدۆمیەکان لەلایەن جولەکەکانەوە بەسەرکردایەتیی پێغەمبەر سلێمان لەناوچەکە دوورخرێنرانەوە کە دواتر بۆماوەی سەد ساڵ خاوەندارییەتیی ناوچەکەیان کرد. دواتر بابلییەکان ھێرشیان کردە سەریان و دەستیان بەسەر ناوچەکەدا گرت. ھەمدیسان ئەدۆمییەکان سەریان ھەڵدایەوە و دەستیان بەسەر ناوچەکەدا گرتەوە. دواتر نەبتییەکان پەیتاپەیتا بەرەو شارەکە ھاتن و شان بە شانی ئەدۆمییەکان بە ئاشتی ژیان.
نەبتییەکان
پێترا گرنگییەکی ئابووری مەزنی ھەبوو، چونکە ھەڵکەوتبووە نێوان ڕێگای بازرگانیی ھەرسێ شارستانییەتی میزۆپۆتامیا، میسر و شام، بۆیە شارەکە بووبووە مەڵبەندێکی بازرگانیی گرنگ بە جۆرێک کاروانچییەکان بەھاراتیان لە باشووری نیمچە دوورگەی عەرەبی دەھێنا و ئاوریشمیان لە غەززە و دیمەشق ھاوردە دەکرد، لەگەڵ خەنە لە عەسقەلان و گۆزە و پێویستیی ماڵ لە شارەکانی سوور و سەیدا دەھێنا، و ھەرچی مرواری و کوتاڵیش ھەبوو لە کەنداوی فارسەوە دەھات. ڕاست|وێنۆک|250x250پیکسڵ|پێترا لەسەر شاڕێی پاشاکان، ناوەندی بەیەکگەیشتنی کاروانە بازرگانییەکانی شارستانییەتە کۆنەکان بووە. نەبتییەکان لە پێترا بە زمانی ئارامی دەدوان. شارەکە بووبووە پایتەختێکی ڕۆشەنبیریش لە نێوان شارەکانی فینیقی و یۆنانییەکان. پیت و نووسینی عیبری لەم شارە گەشەسەندنی زۆری بە خۆوە بینی. بە جۆرێک نووسینی خاڵدار دروست بوو. نەبتییەکان لە سەدەی یەکەمی بەر لە زایین برەویان بە کاری گۆزەگەری دا لەگەڵ نەخش و نیگاری تەلارسازی و نژیاروانی لەژێر کاریگەریی تەلارسازیی ڕۆمانی دا. بەھۆی جەنگی درێژخایەنی نێوان فینیقی و کەنعانییەکان، پێترا لەم نێوەندەدا پایەی دیپلۆماسیشی بە دەست ھێنا. ھەر بۆیە پێترایییەکان بەھێزتر و دەوڵەمەندتر بوون. ئەم خۆشگوزەرانییەیان لە نەخش و نیگاری تەلارەکانیان ڕەنگی داوەتەوە.
نەبتییەکان لە سەرەتادا توانییان دەست بەسەر ناوچەکەدا بگرن، لەگەڵ ھەبوونی ھەوڵی تر لە ھێزی دەرەکی، بەڵام توانییان دەوڵەتەکەیان لە چوارچێوەی ناوچەی ئوردەنی مێژوویی جێگیر بکەن بە جۆرێک کە لە ھەر شاڵاو و دەست بەسەرداگرتنێک پارێزراو بوو. لە گرنگترین شاڵاوە سەربازییەکان، شاڵاوی سلوقییەکان (یۆنان)بوو لە ساڵی ٣١٢ی پ. ز. کە توانییان شکستیان پێ بێنن. لە شاڵاوی دووەمی یۆنانییەکان (گریکییەکان) شارەکە بۆ ماوەیەکی درێژخایەن کەوتە ژێر ئابلۆقەی یۆنان، بەڵام دواتر نەبتییەکان لە ئەنجامی ھێرشێکی پێچەوانەوە لە بەری دەریای مردوو توانییان ئەم ئابلۆقەیە بشکێنن و یۆنانییەکان دوور بخەنەوە. دواتر جوولەکەکان بە پاڵپشتی ڕۆمانییەکان و بە مەبەستی گەڕانەوەیان بۆ پێترا شاڵاوێکیان ئەنجامدا بۆیە بە یەکجاری دەستیان بەسەر شارەکەدا گرتەوە و بوو بە بەشێک لە ئیمپراتۆرییەتی ڕۆمانی.
ڕۆمان و بێزەنتییەکان
وێنۆک|دەروازەیەکی کۆنی ڕۆمانی لە پێترا. ڕاست|وێنۆک|250x250پیکسڵ|لەچوارچێوەی ئیمپراتۆرییەتی ڕۆمان شانشینی نەبتییەکان نیشان دەدات ١٠٦ز کە بەشێک بووە لە ئیمپراتۆرییەتەکە. بە سەرکردایەتیی ژەنەڕاڵ پۆمپای ڕۆمانییەکان توانییان لە ساڵی ٦٠ی پ. ز. دەست بەسەر شارەکەدا بگرن، کە ئەمەش دوای ئابلۆقەدان و گرتنی سەرچاوەی ئاوی شارەکە بوو. پێترا لە ساڵی ١٠٦ی ز. بوو بە ھەرێمێک لە ئیمپراتۆرییەتی ڕۆمانی و شاری پێتراش بوو بە پایتەختی ھەرێمەکە.
لە دوای ھاتنی ڕۆمانەکان، پێترا شەپۆلێکی نوێی شارستانیی بە خۆوە بینی. مەڵبەندە بازرگانییەکەی گەشەسەندنی زیاتری بەخۆوە بینی، و بووە مەڵبەندی بازرگانیی ھیندستان، ڕۆم، و فارس و عەرەبەکان. ڕۆمانییەکان دەستیان بەسەر سەرجەم ڕێگا بازرگانییەکاندا گرت و لەسەر شێوازی خۆیان دەستیان بە دروستکردنی تەلار و بازاڕ کرد، لەناو دڵی شارەکە شانۆیەکی کراوەی پەیژەداریان دروستکرد، و پەرستگای کۆشکی خاتوونیان سازکرد. ئەم کۆشکە تاوەکو ڕۆژگاری ئەمڕۆمان لەسەر توانا و پایەی خۆی ماوە کە بازاڕێکیش لە پاڵی دروستکراوە. لەوێوە کاروانچییەکان چاویان بە یەکتر دەکەوت، مامەڵەی خەنە، عەنبەر، عاج و کوتاڵیان دەکرد. پێترا بۆ ماوەی دوو سەدە بە گرنگی و شکۆمەندی مایەوە، بەڵام کەم کەمە گرنگیی خۆی لە دەست دا، کە ئەمەش دوای ئەوەی ڕۆمانییەکان بیریان لە دروستکردنی شاری تر لە ناوچەکە وەک شاری «تەدمور» لە باکوور کردەوە. تەدمور توانیی جێی پێترا بگرێتەوە بەوەی ڕێگای ئاسانتر و نزیکتر بوو، و ڕۆمانەکانیش سەرباز و سووپایان لە ڕێگاکانی پێترا کەمکردەوە. پاشان ئایینی مەسیحی (کریستیانی) بوو بە ئایینی ئیمپراتۆرییەتی ڕۆمانی. پێترا کاتیدرالی مەسیحیی لێ کرایەوە و زۆرینەی تەلارەکانیشی بۆ کڵێسا گۆڕدران. دواتر بێزەنتییەکان ھاتنە سەر حوکم و، شارەکە جگە لە تەپۆڵکەیەک ھیچی تری لێ نەمایەوە. تاوەکوو سەدەی پێنجەمی زایینی، ئایینی مەسیحی تاکە شت بوو کە لە پێترا مابوویەوە.
چاخەکانی ناوەڕاست
ئەو خەڵکەی لە شارەکە مابوونەوە خەریکی کاری کشتوکاڵی بوون تا ھاتنی ئاینی ئیسلام لە ساڵی ٦٣٦ی ز.، بەڵام لە ساڵانی ٧٤٦ و ٧٤٨ دوو بومەلەرزەی گەورە شارەکەیان ھەژاند، کە ئەمە بووە ھۆی ئەوەی شارەکە بەتەواوی لە خەڵکەکەی چۆڵ بکرێت. ناوی پێترا و دەوروپشتی لە بەڵگەنامەکانی ھێرشی خاچ پەرستان ھاتووە، کە ئاماژە بەوە دەکات ناوچەی دۆڵی موسا ناوچەیەکی تەڕ و شێدارە، مێرگ و کانیاوی ھەیە، ھەروەھا ئاماژە بە کڵێسایەکی دێرین دەکەن لە کێوی ھاروون. لە ساڵی ١١٠٠ خاچپەرستان بە سووپایەک لە سەرباز و سوارچاک، و بە سەرکردایەتیی پاشای فەرەنجی بەلەدوینی یەکەم ھێرشێکیان کردە سەر پێترا؛ دوو قەڵای لە شوێنەکە دروستکرد. دواتر مەمالیکەکان لە پێترا لەسەر کێوێک کە بەرزییەکەی ١٣٥٣ مەتر بەرزە لە ئاستی ڕووی دەریاوە، مەزارگەیەکیان بۆ پێغەمبەر ھاروون دروستکرد، لەگەڵ گرنگیدان بە مەزار و شوێنە پیرۆزەکانی، بەڵام شارەکە لە ماوەی حوکمی عوسمانییەکاندا تا دووبارە دۆزینەوەی لە ساڵی ١٨١٢دا بە قۆناغی سڕبووندا ڕۆیشت.
مێژووی ھاوچەرخ
لە ڕووی کارگێڕییەوە پێترا گرنگیی زیاتری پێ درا، لەگەڵ دروستبوونی میرنشینی خۆرھەڵاتی ئوردەن (١٩٢١)، بە جۆرێک بەڕێوەبەرایەتییەکی ناحیەی لە دۆڵی موسا بۆ دامەزرا. لە ساڵی ١٩٧٣ یەکە کارگێڕییەکەی لە ناحیەوە بۆ قەزا بەرز کرایەوە. لە ساڵی ٢٠٠١ ناوی قەزاکە لە قەزای دۆڵی موساوە بۆ قەزای پێترا گۆڕدرا، بەڵام شاری دۆڵی موسا ھەروەک مەڵبەندی قەزایەکە مایەوە.
بەڕێوەبەرایەتیی سەرچاوە کەلتورییەکانی ئوردەن بە ھاوکاری کۆمەڵێک لە توێژەری خۆراوایی ٢٢ کنە و ھەڵکۆڵینیان ئەنجام دا، کە لە ئاکامدا ھەردوو ناوچەی پێترا و بەیزا خۆیان نیشان دا. لە ساڵی ١٩٨٥ەوە شاری پێترا لە ڕێزبەندی شوێنە مێژوویییەکانی جیھاندایە لە ڕێکخراوی یوونێسکۆ، کە ئەمەش بەپێی پاراستنی شارەکە لە ڕووی سرووشتی و مێژوویی و جوگرافیدا، ھەموو بەشە مێژوویییەکانی دەستنیشانکراوە. ھەر لە سەردەمی ئەدۆمیەکان، یۆنانییەکان، نەبتییەکان، ڕۆمانەکان، بێزەنتییەکان، خاچپەرستان و مەمالیکییەکان. لەوساکەوە چەندین دەزگای کارگوزاریان بە مەبەستی پاراستن و چاککردنەوەی شوێنەوارەکانی دامەزراندووە؛ و لە ساڵی ١٩٩٢ بۆ پاراستنی پێترا لێژنەی نیشتمانی دامەزراوە کە لەلایەن ئەنجومەنی باڵای زانست و تەکنۆلۆژیاوە سەرپەرشتی دەکرێت. گەلێک لە کۆمەڵە و ڕێکخراوەی ناحکوومی ئامادەباشی خۆیان بۆ ھاوکاریکردنی لێژنەکە نیشان داوە. ژمارەی گەشتیارانی لە ساڵی ٢٠١٠ گەیشتە ٩٠٠٠٠٠ گەشتیار، و بەپێی پێشبینییەکانی ڕێکخراوەی یوونێسکۆ، پێشبینی دەکرێت ژمارەی گەشتیارانی بۆ ١٫١٣میلیۆن گەشتیار لە ساڵێکدا بەرزبێتەوە.
لە ٧ی تەممووزی ٢٠٠٧، پێترا وەک یەکێک لە حەوت سەرسووڕھێنەرەکەی جیھان تۆمار کرا، ئەمەش دوای بەدەستھێنانی دەنگی تەواو، بەھۆی بانگەواز و پڕوپاگەندەی تەواوی حکوومەتی ئوردەنی لە ڕێگەی ھاندانی خەڵک بەھۆی ڕۆژنامە، گۆڤار، ڕادیۆ و تەلەڤیژیۆنەکانی ئوردەن بوو.
لە ساڵی ٢٠٠٩، دەستەیەکی سەربەخۆ بۆ کارگێڕی و ئابووری پێترا وەک بەشێک لە دەسەڵاتی ھەرێمی پێترای گەشتیاری دامەزرا، کە ئامانج لێی پەرەسەندنی ھەرێمەکە لە ڕووی گەشتیاری، ئابووری و کۆمەڵایەتییەوە و، بە بەشداریی توانای مرۆییی ناوخۆییی ھەرێمەکە بوو.
تەلارسازی
ڕاست|وێنۆک|250x250پیکسڵ|کاریگەرییە ئاشوورییەکان بە ڕوونی ھەستی پێدەکرێت لە شەقامە سەرەکییەکانی. تەلاری نەبتییەکان بەگشتی و تەلارەکانی پێترا بە شێوەیەکی تایبەت زۆر لە ژێرکاریگەری ھونەری تەلارسازی میسری و ئاشوری و ئەگریکییەکاندا بوون. ئەم کاریگەرییەش لە کۆشک و مەزارگا و گۆڕە نەخشدارەکانی پاشاکانیان دەبینرێت، گۆڕەکان بە تاشەبەردی بڕدراو دروستکراون. نەبتییەکان گرنگی زۆریان بە گۆڕەکانین داوە، بە جۆرێک ویستویانە بە شێوەی ئەم جیھانە «ژیانەکەی تر» برازێننەوە بە کۆشک و نەخشی جوان بۆ مردوەکانیان، سەبارەت بە گۆڕی پاشاکانیان ئەوە نەبتییەکان زیاتر بەناوبانگ بووینە. توێژینەوەکان ئەوە دەردەخەن کە ئەندازیارانی نەبتی سەرجەم ھونەر و ئەندازەکانی شارستانییەتەکانی نزیکیان کۆکردووەتەوە و بە تامێکی پێترایانە دایان ڕشتووەتەوە. دەتوانی گەلێک لەم گۆڕانە ببینی لە شوێنە جیاجیاکانی بە تایبەت لە ڕێگای سەرەکی بەر لە گەیشتن بە سیق. لە گۆڕە ھەرە بەناوبانگەکانی: گۆڕەکانی «شکۆمەندان» و «گۆزە» و «دووھەیوان».
تەلاری نەبتییەکان دروستکراوە بە ئامرازگەلێک کە لە ژینگەی ناوچەکە بەردەست بوون، لەگەڵ بەکارھێنانی نەحتکاری لە بەرد و لمی تەپۆڵکاوی ناوچەکە کە گۆڕ و خانوو و بازارەکانیان لێ دروستکردووە، ھەموو جۆرە بەردەکانیان بەکارھێناوە بەگشتی، بۆ نموونە لە بیابان بەردی بازلتی ڕەشیان ھێناوە لە گۆشە جیاوازەکانی تەلارەکان بەکاریان ھێناوە. یاخود لە زۆرینەی پەرستگا مەزنەکان ھونەری تەلارسازی قۆقزیان ئەفراندووە بێ ھەبوونی ستوون یان ڕاگرێک لەسەر خاکەکەی، ھەروەھا بنمیچی خانوو و کۆشکەکانی بە بەرد داڕێژراون دواتر چینێک قور یان خۆڵیان بە سەر داکردووە ئەمەش بۆ پێشگیری لە دزەکردنی ئاوی باران و فێنکی ژوورەکان لە گەرمای ھاویین. سەبارەت بە کەرستە لاوەکییەکانیش، تەختەیان بەکارھێناوە بۆ ڕاگرتنی بنمیچ و دەرگا و پەنجەرەکان، ئەمەش بەھۆی ھەبوونی داری زۆر لە دۆڵی موسا و خودی پێترا. نەبتییەکان کارامە بوون لە دروستکردنی سوندەک و ستونی خانووەکان لە دار و تەختە، بەڵام بەھۆی بومەلەرزەکان شوێنەوارێکی ئەوتۆیان لێ نەماوەتەوە جگە لە «کۆشکی خاتوون».
لە ڕوویەکی ترەوە، سیستەمی ئەندازەی ئاوەڕۆکانییەتی کە سیستەمێکی ناوازەی ناوچەکە بووە، بە جۆرێک ئاوی بارانی کۆکردووەتەوە و ئاوەڕۆی پیسیشی بردووەتە دەرەوەی شار، وەک مێرگێک ژیانی لەناو دڵی بیابان دروستکردبوو. سیستەمە ئاویەکەی بریتی بوو لە بەنداوێکی مەزن بۆ کۆکردنەوەی ئاوی باران دواتر لە ڕێگای کەناڵی بەردی مەرمەری ئاوەکەی گەیاندووەتە ھەموو گۆشەیەکی شارەکە.
نەخشەسازی شار وێنۆک|300x300پیکسڵ|نەخشەسازی شارەکە لەگەڵ گرنگترین ژێڕخانەکانی. کۆشک و تەلارەکان بەپێی نەخشەی گشتی شارەکە دروستکراون، شەقامی سەرەکی شارەکە لە ژێرکاریگەری تەلارسازی ڕۆمانی دروستکراون، دواتر "شەقامی یەکاد" لە ناوەڕاستی شار ڕەت دەبێت و شارەکە دەکات بە دوو لەتەوە، ئەندازیارانی بۆ ڕێکی شەقامەکان تاشەبەرد و کێوەکانیان تاشیوە لەگەڵ ھەبوونی ھەر دەروازەیەک بۆ ھەرشەقامێک، ئاوەڕۆشیان ھەبووە تاوەکو لەوەرزی زستان لافاو دروست نەبێ، بە جۆرێک جۆگەلە و زێرابەکانیان خستووەتە ژێڕ شەقامەکان. ھەموو شەقامەکانیش دەچوونەوە بەردەم گۆڕەپانی "خەزنە ".
شەقامی پەرستگاکان بە گرنگترین شەقامەکانی پێترا ھەژمار دەکرێت، ھەربۆیە ڕۆمانەکان لە دوای گرتنی شارەکە لە ساڵی ١٠٦ز سەرلەنوێ نۆژەنیان کردەوە. پانی شەقامەکە شەش مەترە، کۆشکەکانی سەر شەقامەکە لە کۆشکی یەک نھۆمی و دوو نھۆمی پێک ھاتبوون، لەبەشی چەپی شەقامەکە کۆمەلێک پەیژەبەند دروستکرابوون کە دەیان ڕوانییە گۆرەپانێکی کراوە بە ناوی «بازار»، لەم بازاڕە سەرجەم چاڵاکی و کارە بازرگانییەکانی لێ بەرێوە دەچوو. ھەروەھا بە دڵی شارەکەش دادەنرا، بازارێکی بە جۆش و خڕۆش بوو تاوەکو سەردەمی بێزەنتییەکان لە سەدەی پێنجەم و شەشەمی زاینی ھەر باوی ھەبوو.
ھەروەھا شەقامێکی تری گرنگی ھەبوو بەناوی "شەقامی نمایشەکان"، کەوتبووە نزیک گۆڕەپانی "خەزنە"، دواتر "سیق " دەستی پێدەکرد بە پانی پێچاوپێچ و جیاواز، لە "سیق" چەندین گۆڕی ڕازاوە و کەناڵی ئاوی سەرنج ڕاکێش ھەبوون لە بەر ئەوەی ھەردوو سەری کراوە بوو گەشتیار و بازرگانان وەک دەروازەیەکی شارەکە بەکاریان دەھێنا، لە سیق زۆرینەی بەگزادە و بازرگانان و دەولەمەندانی شار پیاسەیان تێدا دەکرد.
شوێنەوارە مێژوویییەکانی ناو پێترا
تاوەکو ئێستا پتر لە ٣٠٠٠ شوێنەواری جۆربەجۆر لە پێترا دۆزراونەتەوە کە ٨٠٠ دانەیان بەردەستە بۆ نمایشی گەشتیاران لە گرنگترینیان:
سیق
ڕاست|وێنۆک|250x250پیکسڵ|سیق، بڕوانە کەناڵە ئاویەکانی کە لەتەنیشتەکانی ھەڵکۆلدراون. ڕێگای سەرەکی و بەردەوامی پێترا بووە. بریتییە لە لەتبوونی بەردین بە درێژایی ١٢٠٠ مەتر و پانی ٣ بۆ ١٢ مەتر، بەرزییەکەی دەگاتە ٨٠ مەتر. بەشی زۆری خۆرسک و سرووشتە، بەڵام نەبتییەکان کاری نەخش و ھەڵکۆڵینیان بۆ کردووە، سیق لە گۆڕەپانی خەزنە کۆتایی دێت.
لە دەستپێکی شەقامی سیق گومەز و قەوسی دەروازەکەی شار بەدی دەکرێت، لەگەڵ ڕێڕەو و ئاوەڕۆکانی، کە جگە لە ئاوی باران ئاوی لە دۆڵی موسا و عەیون گواستووەتەوە بۆ شارەکە. ھەروەھا چەند بەنداوێکی لاوەکیشی ھەیە ئەمەش بۆ نەگەڕانەوەی ئاوی پیس بۆ شارەکە دروستیان کردووە، زەوی سیق بە بەردی گلکاری و نەخشدار داڕێژراوە کە بەشێکی زۆری تا ئەمڕۆ ماوەتەوە. لە تەنیشتەکانی سیق پەیکەری خواوەند و دروشمە پیرۆزەکان دانراون. ئەمەش بۆ پاراستنی ئاو بووە لە دەمی شەیتان، چونکە نەبتییەکان ئاویان لا پیرۆز بووە و چاودێریان کردووە.
لە بەری چەپی سیق چەندین پەیکەر ھەن کە بە «پەیکەرەکانی ساپینۆس» ناسراون، ھۆکاری ناونانیان بەم ناوە بەھۆی ئەوەوە بوە کە بەشێوازی یۆنانی دروستکراون. کە ئاماژەیان پێدراوە ساپینۆس کوڕی ئەسکەندەری مەزن بووە، لە دەرعا ھاتووە و ئەم پەیکەرانەی دروستکردوە بۆ دژایەتی کردنی خواوەندی نەبتییەکان. لە نەخشە جوان و سەرنج ڕاکێشەکانی تر وێنەی پیاوێکە پێشرەوی کاروانێک لە حوشترەکانی دەکا، چونکە نەبتییەکان بە بازرگانی بەناوبانگ بوون ھەر ئەمەش بووەتە ھۆی دەوڵەمەند بوونیان.
خەزنە
وێنۆک|خەزنە ئەگەر لەناو سیق ەوە تێی بڕوانی. خەزنە تەلارێکە ھەڵکۆڵدراوە لەسەر ڕووی کێوێکی بەردین، بەناوبانگترین و گرنگترین شوێنەوارەکانی شاری پێترایە، نەبتییەکان دروستیانکردوە لە دەروازەی ناوەوەی پێترا بە جۆرێک ھەر گەشتیارێک سەردانی شارەکە بکات لە شەقامی سیقەوە ڕاستەوخۆ دێتە پێشی. خەزنە ناوێکە ھۆزە دەشتەکییەکانی ناوچەکە لێیان ناوە بەھۆی ھەبوونی نەخشی گۆزەیەکی گلکاری لە ترۆپکی تەلارەکە، کە پێیان وابووە پڕە لە زێڕ، بەڵام لە ڕاستیدا دروشمێکی شاھانەیییە. خەزنە لە دوو نھۆم پێک ھاتووە و بە پانی ٢٥ مەتر و بەرزی ٣٩ مەتر. کاتێک لە سەدەی نۆزدەھەم دۆزرایەوە پتر لە سەدان ھەزار مەتر لە لمی کەوتبووە سەری و دایپۆشیبوو، نھۆمی یەکەمی شەش ستوونی نەخشداری ھەیە کە ھەیوانێکی تەختی لەسەر ڕاگیراوە بەرزی ھەر ستونێک لە نھۆمی یەکەم ١٢مەترە، بەڵام بەرزی شەش ستونەکەی نھۆمی دووەم ٩مەترە، قەبارەی گۆزەکەی سەرەوەشی ٣٬٥ مەترە.
چەندین دیمەنی پان و پۆری ھەیە لە ناوچەوانەکەی لەگەڵ چەندین نەخشی ئەندازەیی میسری و ھیلینستی لەگەڵ نەخشەسازی نەبتییەکان. چەندین بۆچوونی جیاواز ھەیە لە بارەی دروستکردنی خەزنە، ھەندێک لە شوێنەوارناسان پێیان وایە بۆ پەرستگا دروستکراوە ھەندێکیشیان وای بۆ دەچن وەک کۆگای بەڵگەنامەکان بەکارھاتووە، بەڵام دوایین کاری کنە و پشکنینەکان ئەوە دەردەخەن کە گۆڕ بووە چونکە چەندین گۆڕی یەک خێزان دۆزراوەتەوە لە دامێنەکەی، لەکاتی ئێستا گەشتیاران دەتوانن گۆڕەکە ببینن کە تێلبەند کراوە، مێژوونووسان پێیان وایە ئەم تەلارە بۆ پاراستنی شکۆی مردووەکان دروستکراوە. ئێستا خەزنە وەک گلکۆیەک ھەژماردەکرێت، گلکۆی حارسی چوارەم کە لە سەدەی یەکەمی زایین حوکمی نەبتییەکانی کردووە.
بەشی ناوەوەی لە سێ سنگە بەرد پێک ھاتووە، دووانیان لە تەنیشتەکانییەتی یەکێکیش لە ناوەڕاست. دووانەکەی تەنیشت تەنھا چەند گۆڕێک بوون، بەڵام ئەوەی ناوەڕاست بەرز و کەلەگەتە و سێ گۆڕی لەژێر دروستکراوە بەرزی سنگەبەردەکە ١٢٬٥مەترە، کە سێ گاشەبەرد وەک پایە خراوەتە ژێڕی، لە بەشی دەرەوەی خەزنە لە تەنیشتەکانی چەندین کونی ئەندازەیی ھەیە، پێیان وایە ئەم کونانە وەک گیرە لە کاتی دروستکردنی بەکارھاتوون. لە بەشی ھەرەسەرەوەی خەزنە جۆگەیەکی ئاو دروستکراوە بە پانی ٩٠ سم، ئەمەش بۆ چارەسەرکردنی ئاوی باران بەکارھاتووە.
دێر
وێنۆک|دێری پێترا. یەکێکە لە تەلارە گرنگەکانی شاری پێترایە، مێژووی تەمەنی دەگەڕێتەوە بۆ نیوەی سەدەی یەکەمی پێش زایین، تەلارێکە لە دوو نھۆم پێک ھاتووە، وایان بۆ دەچوو کە پەیکەرەکانی ناوی دەجولێنەوە، قەبارەکەی لە قەبارەی خەزنە گەورەترە پانییەکەی ٥٠ مەترە و بەرزیشی ٥٠ مەترە.
بۆچوون وایە بەشی پێشەوەی تەلارەکە کردراوە بە دێری قەشە باڵاکان لە ماوەی حوکمی بێزەنتییەکان لە وڵاتی شامدا، لە ژوورێکی نھۆمی یەکەم وێنەی دوو خاچ ھەڵکۆڵدراوە لەسەر گاشەبەردێکی مەزن بە جۆرێک لەکاتی کردنەوەی دەرگا دەیڕوانییە گۆرەپانەکەی بەردەمی تەلارەکە.
شانۆی پێترا
وێنۆک|شانۆی نەبتییەکان لە پێترا. گەورەترین کاری بیناسازی شاری پێترایە، لە سەدەی یەکەمی زاینی لە شێوەی نیمچە بازنەیی دروستکراوە بە تیرەی ٩٥ مەتر، بەرزییەکەی ٢٣مەترە. لەسەر گاشەبەرد ھەڵکۆڵدراوە بەشی پێشەوەی لە شێوەی تەلار دایە، شانۆکەی لە توانای دایە ٦ تا ١٠ھەزار کەس لەخۆ بگرێت، شوێنەکانی دانیشتن پۆڵێن کراوە بۆ ٤٥ پۆڵ بە باری ستونی بۆ سێ بەش دابەشکراوە، بەشی خوارەوەی ١١پۆڵە، بەشی ناوەڕاستی ٣٤پۆڵە، بەشی سەرەوەی ١٠ پۆڵە، ھەموو پەیژەکانیش بۆ پێنج کۆمەڵە دابەش کراوە.
گۆرەپانێکی ئۆرکسترایی لە ناوەندی سازکراوە لەگەڵ دوو ڕێڕەوی ھاتووچۆی بەشداربووان کە بنمیچ کراوە بە تاشەبەردی مەزن لە شێوەی ھۆیین، تەختی شانۆکەی لە سێ نھۆم پێک ھاتووە ھەر نھۆمێک بەھۆی ستوونی بەردین ڕاگیراون کە بنمیچ و ستوونەکان بە نەخش و نیگاری جۆربەجۆر ڕازاونەتەوە.
کۆشکی خاتوون
کۆشکی خاتوون یاخود کۆشکی کچەکە «کۆشکی کچی فیرعەون» پەرستگایەکی نەبتییەکان بوو لە سەدەی یەکەمی پێش زاین دروستکراوە. گرنگی ئەم تەلارە لە وەدایە کە تاکە تەلاری پێترایە دوای بومەلەرزەکانی پێتراش لەسەر پێی خۆی ماوەتەوە ئەمەش بەھۆی کەرستەکانییەوەیەتی کە لە داری کاژ (سنۆبەر) دروستکراون، ھەرچەندە بومەلەرزەکە زۆر بەھێز بووە بەڵام تەلارەکە ھەر ماوەتەوە بۆیە خەڵک ھۆکارەکەی بۆ نزای فیرعەون دەگەڕێننەوە. کۆشکێکی گەورە کەوتبووە بەشی ڕاستی گۆڕەپانەکەی بەردەمی کە تایبەت بوو بۆ خێزانی شاھانەی ئیمپراتۆرییەتی ڕۆمانی.
ئەم پەرستگایە تایبەت بوو بۆ تەنھا یەک خواوەند، زۆرینەی مێژوونووسان پێیان وایە ھی خواوەند «لات» بووە، بۆچوونی تر ھەیە لە بارەی خواوەندی تر بەڵام شوێنەوارناسان پێیان وایە پەرستگای تایبەتی خواوەند «ئیزیس» ی میسری بووە.
پەرستگای مەزن
وێنۆک|پەرستگای مەزن لە پێترا. گەورەترین تەلاری شاری پێترایە، ئەم پەرستگایە کەوتووەتە بەشی باشووری شەقامی «موعمەد»، تەلارەکە پێکدێت لە دەروازەیەک کە پەرستگاکە بە شەقامی سەرەکی دەبەستێتەوە ھەروەھا لە بەشی دواوەی گۆڕەپانێکی ھەیە لە تەنیشتەکانی باڵاخانەیەکی دوو نھۆمی نیمچە بازنەیی ھەیە کە لە بەردەمیان پەیژەی پان و فراوان ھەن گەشتیاران دەبات بەرەو گۆرەپانی سەرەوەی پەرستگاکە.
سەربڕخانەکە
ئەم باڵاخانەیە لە سەردەمی خاچپەرستان دروستکراوە تاوەکو ببێتە ئەلقەی نێوان قەڵای وەعیر و حەبیس. خۆی پێشتر ھەر سەربڕخانە بوو کە لە سەردمی ئەدۆمیەکان دروستکرابوو بۆ پێشکەشکردنی قوربانی بۆ خواوەندەکانیان کە دواتر خاچپەرستان کردیانەوە شوێنی سەربڕینی دوژمنانیان، سەربڕخانەکە پەیژەیەکی بەرزی ھەیە کە وەک سەکۆیەکی ئاینی سوودی لێ دەبینرا، لەلایەن ھەموو خەڵکی دۆڵی مەحافر بەکاردەھات کە دەچوون ئاژەڵەکانیان لێ سەردەبڕی. تەلارەکە سێ ڕووی ھەیە لایەکی دەڕوانێتە دووسینگەبەردی مەزن کە ئاماژە بوون بۆ خواوەندەکانی نەبتییەکان. ڕووی دووەم دەروانێتە خۆڕئاوا لە دوو سەربرخانە پێک ھاتووە. ڕووی سێیەم دەڕوانێتە ناوەوەی شار.
شوێنەکانی تر
ڕاست|وێنۆک|گۆڕە ھەڵکەندراوەکانی پاشایان لە چیاکان. وێنۆک|گۆری بنەماڵەکان، کاری وێرانکاری پێوە دیارە. پێترا زۆر شوێنەواری جۆربەجۆری تری تێدایە کە ھەریەکەیان بۆ کاری جیاواز بەکاردێت، وەک گلکۆی سەربازی ڕۆمانی و ھۆڵی بۆنەکان کە لە نێوانیاندا گۆڕەپانێکی فراوان ھەیە. ھۆڵی بۆنەکان بەوە جیا دەکرێتەوە کە دیوارەکانی نەخشدارن و چەندین تابلۆی سەرنج ڕاکێش بە دیوارەکانی ھەڵکۆلدراون ھەرچی گڵکۆی سەربازی ڕۆمانییە سێ پەیکەری سەربازی ڕۆمانی لێ دانراوە.
لە پاشماوە گلکۆکانی تر، گۆڕی قوچەک، گڵکۆی ئاوریشم، گڵکۆی سەکستۆس فلۆرینتینۆس، گۆڕی کۆشکەکان، گۆڕی کۆرنەسی، گۆڕی ڕێنیسانس.
دانیشتووان
وێنۆک|212x212پیکسڵ|ئەفسەرێکی پاسەوانی، بە جلوبەرگی دەشتەکییەکانی ئوردەن. ڕاست|وێنۆک|دراوێکی برۆنزی نەبتی، نەخشی حارسی چوارەمی لەسەرە. بەپێی سەرژمێری ساڵی ٢٠٠٩ قەزای پێترا (شاری پێترا بەشێکە لەگەڵی) ژمارەی دانیشتووانی پێترا ٢٨٬٧٦٠ کەسە، زۆرینەیان لە ھۆزە دەشتەنییەکانن. لە سەدەی نۆزدەھەم لە ساتی دۆزینەوەی شارەکە ھۆزی لیاسینە لە ناوچەی مێژوویی پێترا نیشتەجێ بوون. ھەروەھا ھۆزی تر لە ماوەی پەنجاکانی سەدەی ڕابردوو لە ناوچەکە نیشتەجێ بوون، وەک ھۆزی "عەمارین " و "بەدول " کە لە ناو ئەشکەوتەکانی پێترا دەژیان تاوەکو ساڵی ١٩٨٥، دواتر حکوومەتی ئوردەن خەڵکەکەی گواستەوە بۆ شارەدێی بەیزا کە لە دەرەوەی ناوچە شوێنەوارییەکەیە بە دووری ١٠ کیلۆمەتر. ژمارەیان لە نێوان ١٠٠٠ بۆ ٣٠٠٠ کەس دەبێت، ھەر ھەموویان چەندین زمانی بیانی دەزانن بەھۆی تێکەڵیان لەگەڵ گەشتیاران، لەگەڵ ئەم زمان زانینەشیان زۆرینەیان نەخوێندەوارن.
لە ٢٥ تشرینی دووەمی ٢٠٠٥ ئاستی ڕۆشەنبیری خەڵکەکەیان بەرزکردەوە ئەمەش بەھۆی داواکاری یوونێسکۆ بۆ پاراستنی گەشتیاران، بە تایبەت دانیشتووانی پێترا و وادی ڕەم. ڕاھێنانیان پێکرا تاوەکو لە بواری گەشتیاری مرۆیی سوود وەربگرن بە جۆرێک کەلتور و توانا مرۆیییەکانیان بۆ گەشتیاران نمایش بکەن، چونکە ھۆزە دەشتەکییەکانی ئوردەن زۆر بە پوختی پاڕێزگاریان لە کەلتور و داب و نەریتی باوانیان کردووە، وەک یاریکردن بە پەت و خلیسکانێی سەر لم و سەمای شەوانە و خواردنی بیابانی و بەخێوکردنی حوشتر و دروستکردنی ڕەشماڵ و ژەنینی مۆسیقا و ھۆنینەوەی ھۆنراوە و چیرۆکە سەرسورھێنەرەکانیان.
چاڵاکییە ئابوورییەکان
کانزای مس، ڕەگەزێکی بنەرەتی و گرنگی ئابووری نەبتییەکان بووە، خاکی پێترا بە ھەموو پان و پۆرییەوە ژێرەکەی پڕە لە کانزای مس ھەر لە کۆنەوە دەرھێنراوە بۆیە کۆنترین کانی مس لە جیھاندا لەم ناوچەیە دۆزراوەتەوە وەک کانەکانی دۆڵی فەنان و دۆڵی زانا. جگە لە پیشەسازی مس پێترایییەکان لە گڵکاری دەست ڕەنگینی بێ وێنەن، بە جۆرێک لە جیھان لە ڕێزبەندی پێشەوەن بۆیە پێیان دەڵێن «ھونەرمەندانی توێکڵی ھێلکە». وێنۆک|ھونەری نیگارکێشی بە لم، ناوبانگییەکی زۆریان پێی ھەیە خەڵکی پێترا. نەبتییەکان لە کایەی بازرگانی سەرکەوتوو بوون، پێترا ناوەندێکی پشوودانی کاروانچیان بوو تا ھێرشی ئەسکەندەری مەزن (٣١٢)پ. ز.، بەتێپەربوونی کات نەبتییەکان چاویان بڕییە کاری بەنکی و لە سکەدانی پارە و قەوارەی سەربەخۆ، ھەموو ئەمانە لە نەخش و نیگار و تەلارسازی پێترا ڕەنگی دابوویەوە. ڕاست|وێنۆک|دەفر و ئامرازی نەبتییەکان، بڕوانە نەخش و نیگارەکانی. نەبتییەکان توانیان پەرە بە کشتوکاڵی دێمەکاری و دروێنەی ئاوی بدەن، ئەمەش بەھۆی خۆ گونجاندنیان بە ژینگەی وشک و گەرم، بە جۆرێک تا ڕۆژگاری ئەمڕۆمان پەیرەوی ھەمان جۆری کشتوکاڵی دەکەن.
بەڵام ئێستا، پێترا بە گرنگترین شوێنی گەشتیاری جیھان ھەژمار دەکرێت، و یەکێکە لە حەوت سەرسورھێنەرەکەی جیھان بۆیە بووەتە کۆڵەکەیەکی گرنگی ئابووری ئوردەن. ئەمڕۆ پێترا بووەتە دڵی شارستانییەتی ئوردەن، شارەکە بووەتە مەڵبەندێکی گەورەی ھەلی کار بۆیە سەرجەم کرێکار و ھاوبەشگا ناوەخۆیییەکانی ئوردەن ڕوو لە شارەکە دەکەنەوە بۆ جێبەجێکردنی پڕۆژە گەشتیارییەکانیان.
گەشتیاری
وێنۆک|بەشی ناوەوەی میوانخانەی مۆفنپیک پێترا، یەکەم میوانخانەی شارەکە کەلەلایەن ھاوبەشگای زارە بۆ وەبەرھێنان دروستکراوە(١٩٩٦)، لەسەرشێوازی تەلارسازی ئیسلامی دروستکراوە. ڕاست|وێنۆک|یەکێک لە میوانخانەکانی دۆڵی موسا کە دەڕوانێتە شوێنەوارەکانی پێترا. پێترا خاوەنی ژمارەیەکی زۆری میوانخانەیە، زۆرینەیان میوانخانەی پێنج ئەستێرەیین. ئەمەش بەھۆی زۆری ژمارەی گەشتیارانی. تەنھا لە ساڵی ١٩٩٩ نزیکەی ٤٨٠٬٠٠٠ گەشتیار ڕوویان لە شارەکە کردووە، کە چی لە ساڵی ٢٠١٠ ژمارەی گەشتیارەکانی بۆ ٩٠٠٬٠٠٠ گەشتیار بەرزبووەتەوە. ئەم ژمارە زۆرە وایکردووە چەندین بازاڕی خۆڕھەڵاتی لە ناوچەکە بکرێتەوە. چونکە ئوردەن جگە لەپێترا، شارگەلی مێژوویی و گەشتیاری تری ھەیە وەک جەرش و عەجلۆن و مادەبا و کەرک و ئوم قەیس و وادی ڕەم.
لە ئەپریلی ١٩٩٤ مۆزەخانەی پێترای نەبتی کرایەوە لە تەنیشت شاری پێترای مێژوویی، کە پێشتر مۆزەخانەی پێترا بوو لە ١٩٦٣دامەزرابوو. مۆزەخانەکە نزیکەی ٦٠٠ پارچە شوێنەواری ھەیە، لە سێ ھۆڵی گەورە نمایش کراون، ھۆڵی یەکەم باسی مێژوو و جیۆلۆجی نەبتییەکان دەکات، لەگەڵ پارچە شوێنەوارێک کە دەگەڕێتەوە سەردەمی بەردینی نوێ، بەڵام ھۆڵی دووەم ھەموو ئەم پارچانەی لێ نمایش کراوە کە لە کاری کنە و ھەڵکۆڵینەکان دۆزراونەتەوە بەپێی سەردەمی مێژووییان نمایش کراون ھەر لە سەردەمی بەردین تاوەکو سەدەی شەشەمی زاینی. ھەر لەم ھۆڵە باس لە بومەلەرزەکانی پێترا دەکرێت لەگەڵ کاروانە بازرگانییەکان، سەبارەت بە ھۆڵی سێیەم باس لە کاری گلکاری و سەردەمەکانی دەکات لەگەڵ پیشەسازی مسکاری و نیشاندانی پەیکەرە برۆنزییەکان و دەفر و گۆزە نەخشدارەکان لەگەڵ کەلوپەلی جوانکاری و پێداویستییەکانی ناو ماڵی نەبتییەکان.
لە ساڵی ٢٠٠٥ بەدواوە پێترا میھرەجانێکی ساڵانە ئەنجام دەدات "میھرەجانی پێترای گەشتیاری ڕۆشەنبیری " بۆ ھاندانی گەشتیاری ناوەخۆیی و دەرەکی. ھەر لە ساڵی ٢٠٠٥ خەڵاتی نۆبڵی جیھانی لەم شارە بەخشرایە کەسایەتییەکانی. دەسەلاتی ھەرێمی پێترا بە ھاوکاری دەستەی چاڵاککردنی گەشتیاری لە ٢٠١٢ چەندین بۆنە و یادی جۆر بەجۆری کردەوە بە بۆنەی تێپەربوونی ٢٠٠ساڵ بە سەر دۆزینەوەی شارەکە، کە مەبەست لێی ناساندنی ھاوڵاتیانی ناوەخۆ و دەرەکی ئوردەن بوو بۆ گرنگی کەرتی گەشتیاری و شاری پێترا بە تایبەتی تاوەکو پاڕێزگاری لە ناوە گەشتیارییەکەی بکات لە سەرنەخشەی گەشتیاری جیھانیدا.
گرنگی ئایینی
وێنۆک|تابلۆیەکی دۆزراوە لە کڵێسایەکی بێزەنتی لە پێترا. ڕاست|وێنۆک|گڵکۆی پێغەمبەر ھارون لە پێترا. پێترا گرنگییەکی مێژوویی ھەیە بۆ ھەرسێک ئاینە ئیبراھیمییەکان، جولەکەکان بە گرنگترین و پیڕۆزترین نھێنی مێژووییان دادەنێن کە «تابوت العھد»ە کە پێک ھاتووە لە دە ئامۆژگاری خوا بۆ پێغەمبەر موسا، جگە لە ھەبوونی دارگۆچانەکەی ھاروون لە پێترا، ھەروەھا ئارامگای پێغەمبەر ھاروون دەکەوێتە بەرزترین لوتکە شاخی پێترا بە بەرزی ١٣٥٣مەتر لە شارەکەوە کە مەملوکییەکان مزگەوتێکیان لە سەری دروستکردووە گومەزێکی بچووکی ھەیە. ھەندێک لە جولەکەکان پێیان وایە ئەوان شارەکەیان دروستکردوە، بەڵگەشیان بۆ ئەمە ئەوەیە کە دەڵێن تەورات ئاماژەی پێ کردووە بەوەی شارەکە لەلایەن نەوەکانی پێغەمبەر "نابوت" ی کوڕە گەورەی پێغەمبەر ئیسماعیل دروستکراوە، ئاماژە بۆ ئەوە دەکەن کە ناوی پێترای کۆن "سەلەع " بووە کە وشەیەکی عیبرییە بە واتای "بەرد" دێت، لە ژمارە سێی بەشی یەکەمی سورەتی عوبەدیا ھاتووە: " ئەی نیشتەجێی نێو کەلێنی تاشەبەرد، ئەوەی نشینگەکەت لە بەرزاییدایە، ئەوەی لە دڵی خۆتدا دەیڵێیت :کێ دامدەگرێتە سەر زەوی ". کۆکن لەسەر ئەوەی لە تەورات بە پایتەختی "ئەدوم " ھاتووە، شارێکی تەنگەبەر ھەیە لە دۆڵی موسا بەناوی پێترا کە ناوێکی یۆنانییە بەواتای "بەرد" دێت. ساڵانە جولەکەکان بە وریاییەوە سەردانی پێترا دەکەن ئەمەش دوای ڕێککەوتنامەی دۆڵی عەرەبە.
لەلایەکی ترەوە، ناوی پێغەمبەر ھاروون ھاتووە لە پێترا ئەمەش لە بەڵگەنامەیەکی کڵێسای بێزەنتی کە مێژووەکەی دەگەڕێتەوە بۆ سەدەی شەشەمی زاینی بەناوی «دێری پێغەمبەرمان ھاروون»، ھەروەھا لە شارەکە گەلێک کڵێسای بێزەنتینی ھەن، گرنگترینیان کڵێسای سەرەکی پێترایە، کە پێشتر دادگا بوو گۆڕدرا بە کڵێسا لە ٤٤٦ز. کڵێسایەکە لە سێ ھەیوانی گەورە پێک ھاتووە لەگەڵ گۆڕەپانێک و قوللەیەک لەبەشی خۆڕئاوای لەگەڵ ھەبوونی چەندین ژوور.
جگە لەوەی موسڵمانانی ناوچەکە ساڵانە سەردانی مەزارگەی ھاروون پێغەمبەر دەکەن بە تایبەت دانیشتووانی دۆڵی موسا، لە ساڵی ١٢٧٦ ز نووسەر زاھیر پیپرس سەردانی گڵکۆکەی پێغەمبەر ھاروونی کردوە کە دەڵێت ھیچ بنمیچێک یان مزگەوتێکی لێ نەبووە، بەڵام ئەمڕۆ دەبینین مزگەوتێکی بچووک دروستکراوە لەسەر دەروازەکەی نووسراوە ئەم مزگەوتە لە سەردەمی سولتان مەلیک ناسر محەممەد بن قەلاوون نۆژەنکراوەتەوە. لە ساڵی ١٨١٢گەریدەی سویسری بێرکھارت سەردانی پێترای کردووە و سەردانی گڵکۆکەشی کردووە و چووە قوربانی لێ داوە تا بەھۆیەوە بتوانێت بچێتە پێترا. کاتێک لە سیقەوە دەچێتە ناو شارەکە سەرسورمان دەبێت لە جوانی شارەکە.
پێترا لە ھونەردا
وێنۆک|تابلۆیەکی دەیڤد ڕۆبێرتس لەبارەی دانیشتووانی پێتراوە ١٨٣٩. کۆمەڵگەی خۆڕئاوایی زانیاریان ھەبووە لەسەر پێترا تەنھا لە ڕێگای چیرۆکەکانی جۆن ولیام بەرگن بە دەست ھێناوە، کە بە "شارێکی پەمەیی کۆن ھێندەی کۆنی گەردوون "باس دەکات، بەڵام خۆشی ھەرگیز نەیتوانی سەردانی شارەکە بکات. بەڵام لەسەر خەیاڵی وێنەکانی نیگارکێشی ئوسکوتلەندی دەیڤد ڕۆبرتس لە بارەی پێترا و دۆڵی موسا باسیانی کردووە کە لە ١٨٣٩ سەردانی شارەکەی کردووە و زیاتر لە بیست تابڵۆی لەبارەی پێترا کێشاوە ھەموو تابلۆکانی لە پەرتوکە بەناوبانگەکەی"میسر و سوریا و ئیسرائیل " بڵاوکردووەتەوە لە ١٨٣٩. لە ڕاستیدا تاوەکو جەنگی جیھانی یەکەم، ھیچ یەک لە ئەورووپییەکان نەیاتوانیوە سەردانی شارەکە بکەن، مەگەر کەسانێک بە ڕێگای مەترسیدار و جیاواز نەبێت. پێترا زۆر وێنەی ھەیە کە سەردەمەکانیان دەگەڕێتەوە سەدەی نۆزدەھەم. ئەمەش گرنگی شارەکە نیشان دەدات لای ئەورووپییەکان لەو ساتەدا، بۆ یەکەم جار لە ساڵی ١٨٣٠ ناوی پێترا چووە سەر نەخشە، کە نەخشەکەی گەریدە لابودی بوو وێنەیەکی لەسەر شوێنەکە دانابوو کە وێنەکە ڤریت کێشابووی لە ١٨٣٠.
لە ساڵی ١٨٦٨ کۆمەڵێک نیگارکێشی فەرەنسی بە کۆمەڵ سەردانی بیابانی سینا و فەیووم و پێترایان کرد، بەڵام بەداخەوە باران بەرھەمەکانی پێ نەھێشتن. نیگارکێشی بەلژیکی تانتان (Tintin) پەرتوکێکی وێنەیی لە بارەی پێترا بڵاوکردەوە، بەڵام ئێستا ھیچ دانەیەکی نەدۆزراوەتەوە.
ھەروەھا زۆر شانۆگەری لە بارەی پێترا لە ئوردەن سازکراوە، گرنگترینیان "شانۆگەری پێترا " کە "ئەخوان ڕەحبانی " کاری دەرھێنانی بۆ کردووە و "فەیرۆز" گۆرانی بۆ خوێندووە.
پێترا شوێنی وێنەگرتنی زۆر فیلمی جیھانی و ئەمریکی بووە وەک: ئیندیانە جۆنز و دوایین زبارە (Indiana Jones and the Last Crusade) و سۆز لە بیابان (Passion in the Desert) و گۆڕدراوەکان (Transformers)، و چەندەھای تر.
بەستەرە دەرەکییەکان
پۆل:پێگە شوێنەوارییەکانی ئوردن پۆل:شارە کۆنەکان پۆل:شام پۆل:شوێنە ئاوەدانەکانی سەر ڕێگای ئاوریشم پۆل:گەشتیاری لە ئوردن پۆل:نژیاروانیی عەرەبی
وینسلیان
وینسلیان گوندێکە، کەوتووەتە گوندستانی سەندوس، ناوچەی ناوەندی شارستانی نەغەدە، شارستانی نەغەدە، پارێزگای ئازەربایجانی ڕۆژاوا، ڕۆژھەڵاتی کوردستان. بەدووری (٦کم) دەکەوێتە باشووری ڕۆژھەڵاتی شارۆچکەی نەغەدەوە.
جوگرافیا
وینسلیان لە باکوور ھاوسنوورە لەگەڵ گوندی دەلۆ و لە باشوور لەگەڵ گوندی حەلەبی و لە ڕۆژھەڵات لەگەڵ گوندی گویک لە ڕۆژاوا لەگەڵ گوندی بیژاوێ.
پەراوێزەکان
پۆل:شارستانی نەغەدە نەغەدە نەغەدە پۆل:گوندەکانی شارستانی نەغەدە پۆل:گوندەکانی ڕۆژھەڵاتی کوردستان
دارەبەن، ماوەت
دارەبەن گوندێکە، کەوتووەتە قەزای ماوەت، پارێزگای سلێمانی، باشووری کوردستان.
جوگرافیا
دارەبەن لە باکوور هاوسنوورە لەگەڵ گوندی شەکراو (ڕوونکردنەوە) و لە باشوور لەگەڵ گوندی گۆڕانکە و لە ڕۆژهەڵات لەگەڵ گوندی ڕەشەکانی و لە ڕۆژاوا لەگەڵ گوندی میراوا (ڕوونکردنەوە).
پەراوێزەکان
== سەرچاوەکان ==
پۆل:گوندەکانی شارباژێڕ پۆل:شوێنە ئاوەدانەکانی پارێزگای سلێمانی پۆل:گوندەکانی باشووری کوردستان
مستەفا عەلی
عادل عەلام (؛ لەدایکبووی ٢٨ی ئازاری ١٩٨٦) زۆرانبازێکی پیشەگەری ئەمریکییە، وە لە ئێستادا واژووی لەگەڵ WWE کردووە، لەوێ لەسەر بڕاندی ڕاو بەناوی «مستەفا عەلی» نمایش دەکات.
عەلام پێش ئەوەی گرێبەست لەگەڵ WWE واژوو بکات، دوای یەکەم دەرکەوتنی لە ساڵی ٢٠٠٣ کاری لەسەر خولی سەربەخۆ کرد، ھاوکات بۆ ماوەی چوار ساڵ وەک ئەفسەری پۆلیس لە شاری شیکاگۆ کاری دەکرد، ساڵی ٢٠١٦ لە «کێشی کەشتی جەنگی کلاسیک» وەک جێگرەوەیەک ڕکابەری کرد، وە لە ڕێگەی نمایشەکانییەوە گرێبەستێکی تەواوی لەگەڵ WWE بەدەست ھێنا. عەلام لە سەرەتادا کاری بۆ بەشی کێشی کەشتییە جەنگییە نوێکەیان کرد، وەک بەشێک لە بڕاندی «لایڤ ٢٠٥»، بەڵام لە مانگی ١٢ی ساڵی ٢٠١٨ گواسترایەوە بۆ بڕاندی سماکداون.
ژیانی تایبەتی
عادل عەلام لە ٢٨ی ئازاری ١٩٨٦ لە بۆلینگ بڕۆک، ئیلینۆی لەدایکبووە، کوڕی باوکێکی پاکستانی خەڵکی کاراچی و دایکێکی ھیندی خەڵکی نیودەلھی لە دایک بووە. عەلام لە شیکاگۆ گەورە بووە لە ئیلینۆی دوو برای بەتەمەنتری ھەیە. عەلام ھەر لە گەنجییەوە دەیویست زۆرانباز بێت، ھەمیشە تامەزرۆی برێت ھارت و دواتریش ئێدی گوێرێرۆ، ڕی میستەریۆ، ھاردی بۆیز، کریس ئەریحا و ھایابوسا بوو. عەلام موسڵمانە لە ساڵی ٢٠١٠ چاوی بە ژنەکەی کەوت ئەو دوو ھاوسەرە لە مانگی یەکی ساڵی ٢٠١١ ھاوسەرگیریان کردووە و کچێک و کوڕێکیان ھەیە. عەلام ڕەخنەی لێگیراوە کە لە مانگی کانوونی دووەمی ٢٠١٧ەوە ئاڵای پاکستانی پیشان نادا، عەلام ڕایگەیاند، «من گرنگی بە نەتەوە نادەم». عەلام چوار ساڵی لە خزمەت کردن وەک ئەفسەری پۆلیس لە ھۆموود لە ئیلینۆی لە باشووری شاری شیکاگۆ بەسەر برد، لەبەر ئەوەی ویستی پێش ئەوەی واژوو لەگەڵ WWE بکات، پارێزگاری لە خێزانەکەشی بکات.
پیشەی زۆرانبازی
عەلام یەکەم دەرکەوتنی زۆرانبازیی پیشەیی خۆی لە ٢ی شوباتی ٢٠٠٣ کرد. لە بەرزکردنەوەی جۆراوجۆردا کاری کردووە، لەوانە زۆرانبازی دریم وەیڤ، کە پێشتر پاڵەوانی ئەلتەرناتیڤی دریم وەیڤ و پاڵەوانی کێشی خەونەکان بوو. ھەروەھا لە بەرزکردنەوەی تردا دەرکەوتووە، لەوانە ھەموو زۆرانبازێکی ئەمریکی AAW، زۆرانبازی فریلانس، گالی لوچا لیبر، ھاوپەیمانی زۆرانبازی نیشتمانی NWA، سەلماندنی زەوی پرۆ و زۆرانبازی سێرک. لە ماوەی شەش ساڵی یەکەمیدا وەک زۆرانبازێکی پرۆفیشناڵ ماسکی بەکار دەھێنا، بۆ ئەوەی تووشی جیاکاری نەبێت. لە ٢٥ی حوزەیرانی ٢٠١٦ دوای ئەوەی زۆرانباز زومبی بەرازیلی بەھۆی کێشەی ڤیزاوە نەیتوانی بەشداری لە خولی کلاسیکی «کەشتی جەنگی» بکات، WWE ڕایگەیاند، کە مستەفا عەلی جێگەی ئەو دەگرێتەوە. ڕۆژی ٢٠ی تەممووز عەلی لەخولی یەکەمدا لەلایەن «لینس دۆرادۆ» لەخولەکە دوورکرایەوە. عەلی دوای ماوەیەک لە زۆرانبازی، لە لایڤ ٢٠٥ سەرنجی سەرۆکی کۆمپانیای WWEی ڤینس ماکمانی بەدەستھێنا، کە بڕیاریدا بیکاتە ناو بڕاندی SmackDown Brand. دوای حەوت مانگ لە تەلەفزیۆنەوە عەلی گەڕایەوە لە ٢٠ی تەممووزی ٢٠٢٠ لە بڕاندی ڕاو لەگەڵ سێدریک ئەلیکساندەر و ڕیچێت تیمیان پێکھێنا، بۆ شکستپێھێنانی MPV و بۆبی لالشی و شێلتۆن بنیامین، وە بەم شێوەیە بەرەو مۆردی ڕاو جوڵان.
میدیاکانی دیکە
عەلی یەکەم دەرکەوتنی لە یاری ڤیدۆیەدا دیت، لە یاری WWE 2K19 دواتریش لە ساڵی ٢٠٢٠ لە یاری WWE 2K20 دەرکەوتەوە.